2016. gada 7. jūnijā Rīkojums Nr. 318

Rīgā (prot. Nr. 28  3. §)

**Par darba grupu Eiropas Savienības stratēģijas Baltijas jūras reģionam rīcības plāna īstenošanas koordinācijai**

1. Lai koordinētu nozaru ministriju, kā arī sociālo partneru un nevalstisko organizāciju sadarbību Eiropas Savienības stratēģijas Baltijas jūras reģionam (turpmāk – stratēģija) rīcības plāna (turpmāk – rīcības plāns) īstenošanai nacionālā līmenī, izveidot darba grupu šādā sastāvā:

Darba grupas vadītāja

A. Catlaka – Ārlietu ministrijas Eiropas departamenta direktore

Darba grupas locekļi:

M. Apsalone – Kultūras ministrijas Starptautiskās sadarbības un Eiropas Savienības politikas nodaļas vadītāja

M. Augstmane – Satiksmes ministrijas Jūrlietu departamenta vecākā referente

A. Babiča – Izglītības un zinātnes ministrijas Politikas iniciatīvu un attīstības departamenta eksperte

O. Bogdanova – Ekonomikas ministrijas Enerģijas tirgus un infrastruktūras departamenta direktore

R. Bula – Ārlietu ministrijas Eiropas departamenta Baltijas valstu, Ziemeļvalstu un reģionālās sadarbības nodaļas vecākā referente

E. Čipote – Veselības ministrijas Eiropas lietu un starptautiskās sadarbības departamenta vecākā referente

E. Dambekalne – Zemkopības ministrijas Starptautisko lietu un stratēģijas analīzes departamenta Starptautisko lietu nodaļas vadītāja vietniece

G. Gailis – Vides aizsardzības un reģionālās attīstības ministrijas Klimata pārmaiņu departamenta direktora vietnieks

J. Jakovļeva – Vides aizsardzības un reģionālās attīstības ministrijas Attīstības instrumentu departamenta Teritoriālās sadarbības nodaļas vecākā eksperte

L. Jenča – Tieslietu ministrijas Eiropas lietu departamenta direktora vietniece

K. Karolis – Izglītības un zinātnes ministrijas Augstākās izglītības, zinātnes un inovāciju departamenta vecākais eksperts

K. Kedo – Vides aizsardzības un reģionālās attīstības ministrijas Telpiskās plānošanas departamenta Telpiskās plānošanas politikas nodaļas vadītāja

D. Klinsone – Ekonomikas ministrijas Eiropas Savienības un ārējo ekonomisko attiecību departamenta direktora vietniece, Ārējo ekonomisko attiecību nodaļas vadītāja

M. Priede – Latvijas Pašvaldību savienības ģenerālsekretāre

I. Rozenšteine – Satiksmes ministrijas Finanšu un attīstības plānošanas departamenta direktora vietniece

L. Stabiņa – Iekšlietu ministrijas Nozares politikas departamenta Politikas izstrādes nodaļas vecākā referente

S. Stankēviča – Aizsardzības ministrijas Aizsardzības plānošanas un analīzes departamenta Aizsardzības plānošanas nodaļas vecākā referente

I. Staņislavska – Ārlietu ministrijas Eiropas departamenta Baltijas valstu, Ziemeļvalstu un reģionālās sadarbības nodaļas vadītāja

I. Stepiņa – Latvijas Darba devēju konfederācijas ģenerāldirektora vietniece, starptautisko un Eiropas Savienības lietu eksperte

I. Tāre – Labklājības ministrijas Starptautiskās sadarbības un Eiropas Savienības politikas departamenta direktore

V. Vesperis – Pārresoru koordinācijas centra vadītāja vietnieks, Attīstības uzraudzības un novērtēšanas nodaļas vadītājs

A. Vītola – Finanšu ministrijas Eiropas Savienības fondu stratēģijas departamenta Uzņēmējdarbības un inovāciju plānošanas nodaļas vecākā eksperte

B. Zasa – Vides aizsardzības un reģionālās attīstības ministrijas Vides aizsardzības departamenta Ūdens resursu nodaļas vecākā eksperte

2. Darba grupas pārstāvji atbilstoši kompetencei ir atbildīgi par:

2.1. attiecīgās ministrijas sadarbību tās atbildības jomās ar rīcības plānā noteiktajiem politikas jomu un horizontālo darbību koordinatoriem;

2.2. rīcības plānā iekļauto projektu un to īstenošanas analīzi, priekšlikumu izvērtēšanu un iesniegšanu darba grupai.

3. Ārlietu ministrijai nodrošināt darba grupas sanāksmju organizēšanu, Latvijas interešu apzināšanu, Latvijas pozīciju sagatavošanu, vispārējo stratēģijas īstenošanas uzraudzību un ziņojumu sniegšanu Saeimas Eiropas lietu komisijai par stratēģijas ieviešanu.

4. Darba grupai nodrošināt nozaru ministriju, sociālo partneru un nevalstisko organizāciju koordinētu sadarbību rīcības plāna īstenošanai, veikt informācijas apmaiņu un viedokļu saskaņošanu un sniegt informāciju, sagatavojot Latvijas pozīciju kārtējam rīcības plāna pārskatam.

5. Darba grupas vadītājs, ja nepieciešams, dalībai darba grupā ir tiesīgs pieaicināt citus speciālistus un ekspertus.

6. Atzīt par spēku zaudējušu Ministru kabineta 2015. gada 17. marta rīkojumu Nr. 127 "Par darba grupu Eiropas Savienības stratēģijas Baltijas jūras reģionam rīcības plāna īstenošanas koordinācijai" (Latvijas Vēstnesis, 2015, 56. nr.).

Ministru prezidenta vietā –

finanšu ministre Dana Reizniece-Ozola

Ārlietu ministrs Edgars Rinkēvičs